**ASSEMBLEA  ORDINÀRIA AMPA DIMECRES 5 DE FEBRER DE 2014**

Comença la reunió a les 16:45 hores.

1.-  LECTURA I APROVACIÓ DE L’ACTA ANTERIOR.

2.-MURAL D’INFANTIL:

La direcció del col·legi ja coneix el projecte seleccionat per a decorar el mur de l’aulari d’infantil i l’ha ensenyat a una part dels professors, els ha agradat molt i col.laboraràn en el que puguen . S’acordarà un calendari par a iniciar els treballs per part de la direcció i el pare autor del projecte. En primer lloc cal pintar tot el mur de blanc par a tapar la decoració actual. Una mare assistent a la reunió mesurarà la superfície a cobrir i demanarà preu de pintura en una tenda del barri.

3.- COMISSIÓ DE CONVIVÈNCIA:

Ja es compta amb els resultats de l’enquesta confeccionada per la comissió de convivència. No hi ha problemes remarcables de convivència, però si hi ha alguns conflictes (no problemes de relevància) que afecten a alguns alumnes, l’existència dels quals es desconeixia o no es prestava una especial atenció per no donar-los importància.

S’ha posat de manifest que en alguns casos, les normes estan ben clares a l’aula, però no tant al pati, que és on ha sorgit algun conflicte. També s’han detectat dificultats en l’accés i ús de l’eina « Mestre a casa » per part d’algunes famílies i professors.

La funció de la comissió és precisament evitar que hi haja conflictes, detectar aquests conflictes i resoldre’ls, i fomentar la millora del clima de convivència afavorint la cooperació front a la competitivitat .

Algunes propostes són, la confecció d’un sociograma de cada classe per part de la psicòloga del col·legi, establir un pla per a la millora de la comunicació amb els pares, i d’altra banda, la creació d’un espai d’intercomunicació on els pares puguem conèixer eines per a resoldre situacions de conflicte, ajudats pel personal especialitzat del centre, així com activitats transversals per a tots els nivells de l’escola que fomenten la integració i convivència de tots els membres.

De moment no hi ha protocols concrets perquè està en una fase molt inicial, però la idea és la protocol·lització en la resolució de conflictes.

La comissió té prevista una pròxima reunió.

4.- CARNESTOLTES:

La festa de carnestoltes és una activitat organitzada pel col·legi (no per l’AMPA). La data de celebració és el 28 de febrer, divendres. El tema és: 2014, Any internacional de l’agricultura familiar. Els tutors de cada aula estan proposant tema par a fer la disfressa per a la festa, tot i això són els mateixos xiquets els que estan organitzant-se ells la disfressa.

5.- FALLES:

Es comença a pensar un lema per a la falla d’enguany, però, como que no s’arriba a cap acord i encara hi ha una reunió abans, es post-posa a eixa nova reunió la selecció del tema del monument.

6.-TROBADES:

La data de les Trobades de les escoles en Valencià és l’1 de juny, al col·legi Cervantes al carrer Guillem de Castro de València.

Ja està preparada la rifa i les samarretes per a encarregar-ne. Es comunicaran els dies als quals es podrà fer la reserva a la seu de l’AMPA, previsiblement la primera setmana de març.

7.- ASSOCIACIONS DEL BARRI:

L’AMPA del col·legi era sòcia de l’associació Benimaclet Viu. Donades les circumstàncies econòmiques de la nostra associació, i com que no es considerava un valor afegit a l’AMPA la pertinença ,s’adoptà la decisió, en una reunió anterior de l’AMPA, de no renovar l’aportació econòmica per part de l’AMPA a Benimaclet Viu.

D’altra banda, en una de les reunions inicials de l’actual directiva també s’acordà no donar suport a associacions que es significaren políticament en qualsevol sentit. En l’assemblea es decideix romandre al marge de qualsevol iniciativa que vulga aprofitar el nom de la nostra associació per a defensar projectes i iniciatives controvertides per aconseguir-los amb els quals podrem, o no, estar d’acord a títol personal, però no volem posicionar-nos com associació.

Cal dir també que és clar que ens agradaria participar de moltes iniciatives que es fan al barri, però com que el temps que podem dedicar a l’associació és limitat, **volem centrar-nos en les activitats que afecten més directament la nostra escola i els nostres fills**, amb les renúncies, no sempre desitjables, que això ens costa.

En aplicació del criteri anterior, ens desvinculem, com hem dit, de “Benimaclet Viu”, així com de l’organització dels Carnestoltes de Benimaclet organitzats des de l’Assamblea veïnal i fins i tot de la taula per l’educació de l’Associació de Veïns.

Finalitza la reunió a les 18:00.